Rosma

Rosma on küla Põlva maakonnas Põlva vallas Võru–Põlva maantee ääres. Küla territooriumi pindala on 11,4 km²[viide?]. Külas asuvad ristipuud, Rosma ristimets ja Moorimäe ristipuud.  Pikemalt artiklis Rosma linnus Rosma ajalugu ulatub tagasi muinasaega. Liivimaa kroonikas mainitud Valgatabalve ja Ugandi kagupoolse osa piirialal asuv küla oli tolleaegsete kaubateede üks sõlmpunkte. 13. sajandist on esimesed teated Põlva kihelkonna kohta. Esimesed teated Rosma küla kohta pärinevad aastast 1638 (Rozma Kywi), mil Liivi sõja järel jäi Rosma Rootsi Kuningriigile kuuluvale territooriumile. 1939. aastast kuulus Rosma küla Põlva valla koosseisu. Muinsuskaitseseaduse alusel on tunnistatud arhitektuurimälestiseks Rosma külas järgmised ehitised: Rosma vesiveski (19. sajand) Rosma vesiveski pais (20. sajandi I pool) Rosma vesiveski elamu (19. sajand) Rosma vesiveski laut (19. sajand) Rosma küla elamu I tiibhoonega (1920. aastad) Rosma küla elamu I kelder (20. sajandi I pool) Rosma küla elamu I kaev (20. sajandi I pool) Rosma küla kauplus-elamu II (1920. aastad) Rosma küla kauplus-elamu II (ait-kelder 1920. aastad) Rosma küla elamu III (1920. aastad) Rosma koolimajas sündis 26. jaanuaril 1885 nimekas koolimees Johannes Käis. Johannes Käisi lapsepõlv möödus Põlvamaal Rosma külas. Põlva lähedal laias ja sügavas ürgorus lookleva Peri ja Ora jõe lähedal Päkamäe idapoolse nõlva all seisab tänini Rosma küla koolitare – Johannes Käisi sünnipaik. 1872. aastal valminud koolimajas oli üks klassiruum, palvetuba ja kaks väikest elutuba, kus elas Johannes Käisi isa oma perega alates 1878. aastast. 1965. aastal pandi Rosma koolimajale mälestustahvel, kümme aastat hiljem aga istutasid endise Võru Õpetajate Seminari kasvandikud ja Põlva Keskkooli esindajad mälestustammiku Päkamäe nõlvadele, kus oli Johannes Käisi esimene mängumaa. 1989. aastal asutati Rosmal kodanikualgatusena Waldorfi pedagoogika põhimõtetel tegutsev üldhariduskool ja lasteaed, Johannese Kool ja Lasteaed Rosmal. 1999. aastal sai koolist põhikool. 2011/2012. õppeaastal õppis koolis 45 õpilast ja töötas 14 õpetajat. Koolis õppimine on tasuline. Kooli peab MTÜ Rosma Haridusselts, mille liikmeteks on lapsevanemad. Kooli juures tegutseb ka lasteaed. 17. märtsil 2008 asutatud Rosma Küla Seltsi asutasid kakskümmend aktiivset külaelanikku. Seltsi eesmärgiks ja ülesandeks on arendada ja elavdada külaelu, tegeleda küla ajaloo uurimise ja kogumisega, traditsioonide taastamisega. 2012. aastal valmis seltsi eestvedamisel ja kaasfinantseerimisel Rosma mänguväljak, küla teedele ja tänavatele paigaldati viidad ja sildid. Iga aasta 1. mail korraldab selts külakeskuseks kujunenud Rosma vesiveski kõrval külapäeva. Rosma külavanemad: 2007-2008 Liia Roodes 2008-2011 Tõnu Lõbu 2011-2019 Heiti Hallap + 2019-(2024) Tõnu Lõbu Rosma kalmistu Rosma linnamägi Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Rosma vesiveski kultuurimälestiste riiklikus registris (vaadatud 19.06.2022) Rosma vesiveski pais kultuurimälestiste riiklikus registris (vaadatud 19.06.2022) Rosma vesiveski elamu kultuurimälestiste riiklikus registris (vaadatud 19.06.2022) Rosma vesiveski laut kultuurimälestiste riiklikus registris (vaadatud 19.06.2022) Rosma küla elamu I tiibhoonega kultuurimälestiste riiklikus registris (vaadatud 19.06.2022) Rosma küla elamu I kelder kultuurimälestiste riiklikus registris (vaadatud 19.06.2022) Rosma küla elamu I kaev kultuurimälestiste riiklikus registris (vaadatud 19.06.2022) Rosma küla kauplus- elamu II kultuurimälestiste riiklikus registris (vaadatud 19.06.2022) Rosma küla kauplus- elamu II ait-kelder kultuurimälestiste riiklikus registris (vaadatud 19.06.2022) Rosma küla elamu III kultuurimälestiste riiklikus registris (vaadatud 19.06.2022) Rosma küla arengukava (2011) Rosma linnulennult